દેવભૂમિ દ્વારકા જિલ્લામાં આવેલા ભાણવડ તાલુકામાં વિદેશી શરાબના અવારનવાર ગંજાવર જથ્થા ઝડપાતા રહે છે તે વિસ્તારમાં શરાબનો જથ્થો કેવી રીતે પહોંચે છે? તેના મૂળ સુધી પોલીસ પહોંચી શકતી નથી, પરંતુ તે જથ્થો પહોંચી ગયા પછી તેની બાતમી મળી જતાં પોલીસ દ્વારા તે જથ્થો પકડી પાડવામાં આવે છે. આવી જ રીતે ગઈકાલે દેવભૂમિ દ્વારકા એલસીબી દ્વારા કરવામાં આવી રહેલા પેટ્રોલિંગ દરમ્યાન રાણપરમાં આવેલા બરડા ડુંગર નજીક અંગ્રેજી શરાબનો ફરીથી ગંજાવર જથ્થો આવી પહોંચ્યો હોવાની બાતમી મળતા પીઆઈ એલ.ડી. ઓડેદરા, પીએસઆઈ વી.એમ. ઝાલા, સ્ટાફના એએસઆઈ હબીબભાઈ મલેક સહિતનો સ્ટાફ ધસી ગયો હતો.